Újabb idegenhonos tízlábú rákfaj jelent meg a Balaton-felvidéki Nemzeti Park Igazgatóság működési területén

A vörös mocsárrák (Procambarus clarkii) világszerte az egyik leggyakoribb tízlábú rákfajjá vált a véletlen és direkt telepítések hatására.

Ebben nagy szerepe van az emberi felelőtlenségnek, tudatlanságának, hiszen számos természetes vízbe bekerült, főleg a kevésbé jártas hobbi állattartóknak köszönhetően. A Balaton-felvidéki Nemzeti Park Igazgatóság működési területén – ami magában foglalja Veszprém, Zala vármegyét és Somogy vármegye Balatonhoz közeli, északi részét –, napjainkig nem volt ismert a vörös mocsárrák előfordulása. Igazgatóságunk és a HUN-REN Ökológiai Kutatóközpont Vízi Ökológiai Intézet munkatársai idén októberben azonban mind a Balatonban és annak vízrendszerében, mind a Séd vízrendszerben is kimutatták a vörös mocsárrák jelenlétét, ami komoly aggodalomra ad okot.

A vörös mocsárrák a hazai viszonyok között is igen jól érzi magát. Az eddigi hazai előfordulási helyein is gyors terjeszkedésbe kezdett. A mocsárrák egy igen agresszív faj, ahol felbukkan, ott a vízi élőlények fajösszetétele gyorsan megváltozik. Azonban nem csak ezzel, hanem az általa hordozott kórokozók által is megtizedeli az őshonos tízlábú rákfajaink állományait. Jelen esetben a Bakony és Balaton térségében elsősorban a folyami rákra és kecskerákra jelent nagy veszélyt. Kiváló aljzatfúró, ezért az árvízvédelmi töltések, a zárt és felszíni csatornahálózatok gyengítésével is képes károkat okozni.Dr. Lőkkös Andor – Bányai Zsombor Márk – Dr. Weiperth András

Sajtókapcsolat:

* Turbéki Bernadett
* Ökoturisztikai és Környezeti-nevelési Osztály
* +36 87 555 317
* turbekibernadett@bfnp.hu

|  |  |
| --- | --- |
|  | © Fotó: Bányai Zsombor MárkFiatal vörös mocsárrákok. |
|  | © Fotó: Dr. Lőkkös Andor, BfNPIVörös mocsárrák. |
|  | © Fotó: Bányai Zsombor MárkVörös mocsárrák és Weiperth András az aknában. |

Eredeti tartalom: Balaton-felvidéki Nemzeti Park

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/15866/ujabb-idegenhonos-tizlabu-rakfaj-jelent-meg-a-balaton-felvideki-nemzeti-park-igazgatosag-mukodesi-teruleten/